**TEHNISKĀ SPECIFIKĀCIJA**

*telferu apkope vai remonts*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Līguma darbības laiks:** trīs gadi no līguma noslēgšanas dienas.

**Vispārīgais pakalpojuma apraksts:** Pasūtītāja īpašumā, valdījumā vai lietojumā esošo telferu (turpmāk tekstā – iekārtas) apkope vai remonts (turpmāk tekstā – pakalpojums).

**Prasības pakalpojuma izpildē:**

1. Pirms iekārtu apkopes Izpildītājs veic iekārtu apskati, fiksējot nepieciešamos apkopes darbus un bojājumus vai nefunkcionējošos elementus saskaņā ar Tehniskās specifikācijas 1. pielikumu;
2. Izpildītājs sagatavo defektācijas aktu saskaņā ar Tehniskās specifikācijas 3. pielikumu, kurā ieraksta iekārtu apkopes darbu, bojājumu vai nefunkcionējošo detaļu nomaiņas aprakstu un tāmi ar izcenojumiem, norādot veicamo darbu (t.sk., nepieciešamo materiālu, rezerves daļu) izmaksas un izpildes termiņus, ko nosūtīta saskaņošanai Pasūtītājam;
3. Saņemot defektācijas aktu, Pasūtītājs pārbauda un saskaņo defektācijas aktā konstatētos bojājumus un nepieciešamo remontu;
4. Ja apskates laikā tiek konstatēts, ka attiecīgās iekārtas bojājums apdraud cilvēku dzīvību, veselību, vidi vai citas Pasūtītāja materiālās vērtības, Izpildītājs par to nekavējoties informē Pasūtītāju;
5. Izpildītājs iekārtu apkopi veic atbilstoši Tehniskās specifikācijas 1. pielikumā norādītajam apkopju biežumam, ievērojot ražotāja ieteikto apkopes biežumu, likuma „Par bīstamo iekārtu tehnisko uzraudzību” un Ministru kabineta 2000. gada 7. novembra noteikumu Nr. 384 „Noteikumi par bīstamajām iekārtām” (turpmāk  
   tekstā – noteikumi Nr. 384) prasības par tām iekārtām, kuras ir iekļautas bīstamo iekārtu reģistrā (turpmāk tekstā – BIR);
6. Izpildītājs veic konstatēto iekārtu bojājumu, darbības traucējumu novēršanu un iekārtu sagatavošanu periodiskām atbilstības pārbaudēm, bojāto vai nefunkcionējošo iekārtu elementu nomaiņu, ievērojot noteikumu Nr. 384 prasības par tām iekārtām, kuras ir iekļautas BIR, un saskaņotos defektācijas aktus;
7. Izpildītājs veic iekārtu remontu atbilstoši Pasūtītāja iesniegtajiem pieteikumiem, iepriekš saskaņojot ar Pasūtītāju remonta izmaksu kalkulāciju;
8. Izpildītājs nepieciešamības gadījumā veic iekārtu regulēšanas darbus un darba režīmu programmēšanu atbilstoši Pasūtītāja norādījumiem, ievērojot noteikumu Nr. 384 prasības par tām iekārtām, kuras ir iekļautas BIR;
9. Izpildītājam ir pienākums pirms pakalpojuma izpildes uzsākšanas saskaņot ar Pasūtītāja faktiskos pakalpojumu sniegšanas laikus;
10. Izpildītajam ir pienākums reaģēt uz Pasūtītāja pieteikumiem vienas darba dienas laikā no pieteikuma nosūtīšanas dienas uz Izpildītāja elektronisko pasta adresi;
11. Izpildītājs nodrošina remontam vai apkopei nepieciešamo rezerves daļu un materiālu piegādi bez priekšapmaksas;
12. Pēc rezerves daļu (detaļu) nomaiņas Izpildītājs pēc Pasūtītāja pieprasījuma nodrošina nomainīto (bojāto) rezerves daļu uzrādīšanu Pasūtītāja pārstāvim piecu darba dienu laikā. Sestajā darba dienā Izpildītājs ir tiesīgs utilizēt nomainīto rezerves daļu.
13. Gadījumā, ja Pasūtītājs nepiekrīt darbu aktā (vai citā dokumentā) norādītajam apkopes vai remonta darbu apjomam vai izmaksām, vai to izpildes termiņiem, tas neparaksta darbu aktu (vai citu dokumentu). Šajā gadījumā Pasūtītājs piecu darba dienu laikā no darba akta saņemšanas rakstiski iesniedz Izpildītajam iebildumus ar darba akta precizējumu. Ja Izpildītājs nepiekrīt Pasūtītāja iebildumiem, tām ir pienākums pierādīt darba aktā norādīto ziņu patiesumu.
14. Izpildītājs veic iekārtu funkciju darbības atbilstības pārbaudi saskaņā ar ražotāja noteiktajām tehniskajām prasībām pēc veiktajiem remonta darbiem;
15. Izpildītājs saskaņā ar Pasūtītāja izsaukumu veic iekārtas avārijas novēršanu, likvidējot nebūtiskās sekas (netīrumus, strāvas padeves atjaunošanu utt.), kuras ir radījusi attiecīgās iekārtas avārija un cenšas atjaunot iekārtas darbību;
16. Izpildītājam ir pienākums reaģēt uz avārijas situāciju divu stundu laikā no izsaukuma brīža Pasūtītāja darba laikā (administratīvajās ēkās  
    (pirmdiena – ceturtdiena) no plkst. 7.30 līdz 16.30 un (piektdiena) no plkst. 7.30 līdz 14.00; depo ēkās no plkst. 00.00 līdz 23.59; remonta cehos, saskaņojot ar Pasūtītāju);
17. Izpildītājs nodrošina apkopes un remontdarbu laikā radīto smērvielu un citu nolietoto rezerves daļu un materiālu utilizāciju bez papildu maksas. Rezerves daļas, kuras ir nepieciešams utilizēt, Izpildītājs utilizē ne ātrāk kā sestajā dienā pēc remonta veikšanas;
18. Izpildītāja piedāvātā cena Iekārtu remontdarbu un/vai apkopju izpildes ietvaros izmantojamiem materiāliem un rezerves daļām vai agregātiem (piemēram, tehnikas noma) nedrīkst vairāk kā par 10 % (desmit procentiem) pārsniegt attiecīgā materiāla vai rezerves daļas vai agregāta vidējo tirgus cenu vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt,– no attiecīgās rezerves daļas ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato rezerves daļas cenu un izcelsmi.

Tehniskās specifikācijas pielikumi:

1. Iekārtu saraksts un apkopes grafiks;
2. Darbu uzdevumu akts;
3. Defektācijas akts.